  Майя Бывальцева «П. И. Чайковскийлэн вордскем шаераз» («На родине П. И. Чайковского») фестивальын Россиысь калык артист, пианист Денис Мацуев Ижкарысь «Динамо» стадионын шудоз. Таяз арын 64-тӥез фестиваль выль форматэн ортчоз. Со сярысь 24-тӥ южтолэзе журналистъёслы Удмуртиысь кун филармонилэн кивалтӥсез, фестивальлэн быдэсъясь директорез Алексей Фомин вераз. Ми вуимы со форматэ, кудӥз пумысен кемалась-кемалась вераськонъёс вал ни, кудӥз омырын шӧдӥське ни вал, но со дыре ик ми кытын ке стереотипъёсты тӥяны ӧм быгатэ, кытын ке дышем сямез. Но 2021-тӥ арын ми open air (оупен эйр) форматэ потӥськомы Алексей Фомин, Удмуртиысь кун филармонилэн кивалтӥсезСолэн кылъёсызъя, воштӥськон нырысь ик пандемиен герӟаськемын, угось залъёсы учкисьёсты тыраз пыртыны лэзьымтэ, тупатскоз-а югдур гудем, валано ӧвӧл. Фестиваль 8-11 пӧсьтолэзе Удмуртиысь куинь каръёсын ортчоз – Ижкарын, Воткаын но Сарапулын. Ужрадлы оглом 12 миллион манет висъязы 8-тӥ пӧсьтолэзе фестивалез Ижкарысь «Динамо» стадионын Россиысь дано артистлэн, виолончелистлэн Борис Андриановлэн кивалтэмез улсын радъяськись «Музыкальная экспедиция» фестивальлэн хедлайнеръёсыз но Удмуртиысь кун симфони оркестр шудозы.усьтозы.  9-тӥ пӧсьтолэзе Ижкарын асьсэлэсь программазэс Денис Мацуев но Москва филармониысь академ симфони оркестр возьматозы.  10-тӥ пӧсьтолэзе Удмуртилэн шоркарысьтыз Шор площадьын Dj Feel (диджей Фил) симфони оркестрен ӵош Пётр Чайковскийлэсь крезьгурзэ быдэстозы (дунтэк концерт). Сарапулын концертъёс 10-тӥ но 11-тӥ пӧсьтолэзе Башенинлэн дачаяз но Кам шурлэн ярдураз ортчозы. Воткаын концертъёс Борис Андриановлэн фестивалез улсын радъяськозы. 10-тӥ пӧсьтолэзе «Знамя» стадионын «Солисты Москвы» камерной оркестр шудоз, кивалтӥсез СССР-ысь калык артист Юрий Башмет. Фестивалез йылпумъян озьы ик Воткаын ортчоз. «Юбилейный» культура дворецын Юрий Симоновлэн кивалтэмез улсын Москва филармониысь симфони оркестр шудоз. Алексей Фоминлэн верамезъя, оркестре 90 пала адями пыре, стадионысь сцена вылэ соос уз тэре, соин ик концертэз залэ пыртыны пумкылъян кутӥзы. Озьы ик фестиваль улсын 9-тӥ но 10-тӥ пӧсьтолэзе лулчеберет удысын ужасьёс понна дышетонъёс ортчозы. Филармонилэн кивалтӥсез верамъя, ужрадэ Россиын но кунгож сьӧрысь ужась продюсеръёс ӧтемын Нош эшшо Ижкарысь, Воткаысь но Сарапулысь рестораторъёс фестивальлы нимысьтыз сиён-юонъёс дасялозы. Оpen air формат туризмъя кластерлы но тунсыко луэ, уката ик али, куке кун пушкысь туризм одӥг номеро тема луэ, со сярысь вераськон вань ёзъёсын мынэ. Соин ик милям потэ Удмуртие, Пётр Ильич Чайковскийлэн вордскем шаераз лыктэм куноос музей-юртэ гинэ медаз ветлэ, нимысьтыз дасям менюя ческыт сиськыны но крезьгурез «ческыт» кылзыны мед быгатозы Алексей Фомин, Удмуртиысь кун филармонилэн кивалтӥсезАлексей Фомин озьы ик ватсаз, «П. И. Чайковскийлэн вордскем шаераз» фестивальлэн ужанрадлыказ воштонъёс пыртыны быгатозы на. Тодэ вайытом. Цирк искусствоя калыккуспо фестиваль таяз арын Ижкарын уз ортчы.  Тегъёс: Лулчеберет Ижкар Сарапул Удмуртия Чайковский фестиваль Вотка крезьгур  